### Resumé

Ny Richardt Gregersen er udviklingen af en en ny resilient bydel i Vejle. Projektmidlerne til udviklingen af Ny Richardt Gregersen udløber ved udgangen af 2023. I forbindelse med udviklingen af bydelen er der beskrevet muligheden for at skabe en særlig attraktion i området. Der indstilles på baggrund heraf at afsætte midler fra anlægsreserven til projektfremdriften af Ny Richardt Gregersen.

### Sagsfremstilling

For at sikre den fremtidige fremdrift anbefales det at afsætte midler til den fortsatte projektfremdrift af Ny Richardt Gregersen.

Ny Richardt Gregersen er en ny grøn og resilient bydel, som udvikles på holme i et rekreativt landskab. Projektet er formet med baggrund af en anderledes proces som har indeholdt en bred involvering, formulering af en vision og udarbejdelsen af en udviklingsplan.

Vi er nu i en realiseringsfase, hvor der er igangsat en række forudsætningsprojekter, ligesom udviklingen af de første etaper i bydelen er undervejs. Dette har været styret af en organisering, hvor der var afsat midler til byudviklingen i form af:

* projektkoordinater
* rådgivere og processer
* kommunikation og formidling.

Disse midler udløber ved udgangen af 2023, hvorfor disse foreslås forlænget til at dække i årene 2024-2027

I udviklingsplanen for Ny Richardt Gregersen er der beskrevet muligheden for at skabe en særlig attraktion i den nye bydel. De rekreative arealer bruges som udgangspunkt for oplevelser og mødesteder, ligesom et område midt i bydelen er vist med mulighed for fleksibilitet ift. udviklingen, såfremt man ønsker noget særligt her.

For at udvikle en attraktion i bydelen foreslås en proces, hvor byrådet er med til at sætte rammerne for attraktionen, der indbydes forskellige teams i en projektkonkurrence, ligesom områdets borgere, foreninger og brugere involveres undervejs.

Finansieringen til attraktionen vil omfatte

* Procesbeskrivelse, inspirationstur og formidling for byrådet
* Udarbejdelse af arkitektkonkurrence, honorar til dommerpanel samt præmiering/indkøb og efterfølgende færdigtegning.
* Arrangementer med involvering
* samt opstart på etablering/finansiering

Målet er at have et projekt der kan præsenteres i forbindelse med DGI Landsstævnet i sommeren 2025, samt starte realiseringen af attraktionen frem mod 700 års jubilæet for Vejle som [adresse], hvorfor midler hertil foreslås frigives til at dække processen i årene 2024-2027.

### Økonomi

Der afsættes 4,8 mio. kr ialt fra anlægsreserven, heraf 2,8 mio. kr. til byudviklingen og 2,0 mio. kr. til proces for en attraktion i Ny Richardt Gregersen.

![](data:image/png;base64...)

![](data:image/png;base64...)

**Opsummering af de økonomiske konsekvenser:**
Sagen medfører, at der afsættes rådighedsbeløb og gives anlægsbevilling på samlet 4,8 mio. kr. til byudvikling og proces for en attraktion i Ny Rosborg. Finansiering sker via anlægsreservepulje der blev afsat i halvårsregnskabet 2023.

**Høringssvar.**
Centralt budget har ingen bemærkninger af bevillingsmæssig karakter. Det kan oplyses, at der er afsat en anlægsreserve i forbindelse med halvårsregnskabet 2023, og at der i denne pulje er et udisponeret beløb på 8,9 mio. kr. Anlægsreserven vil blive overført til 2024 i forbindelse med overførelsessagen [adresse].

### Klima og resiliensvurdering

Ny Richardt Gregersen er et fyrtårnsprojekt i resiliensstrategien, og attraktionen vil tage udgangspunkt i Visionen og Udviklingsplanen for Ny Richardt Gregersen, hvor der er særligt fokus på klima- og resiliens i forbindelse med byudviklingen

### Sagens videre forløb

Sagen skal behandles i Økonomiudvalget og Byrådet.

### Historik

#### Kommunaldirektøren indstiller, den 8. januar 2024, punkt 5:

at der afsættes midler fra anlægsreserven til den fortsatte projektfremdrift af Ny [adresse]:

- 2,8 mio. kr. til den fortsatte byudvikling i Ny Richardt Gregersen

- 2,0 mio. kr. til udvikling af et projekt om en attraktion i Ny Richardt Gregersen

at de bevillingsmæssige konsekvenser godkendes jf. bevillingsskema under afsnittet økonomi

#### Beslutning fra Økonomiudvalget, den 8. januar 2024, punkt 5:

Anbefales.

### Beslutning

Godkendt.